**Materská školaRaslavice, Alejová č. 504**

**Správa o výchovno – vzdelávacej činnosti**

**za školský rok 2015/2016**

1.

**a.) Základné identifikačné údaje o škole :**

1. Názov školy Materská škola Raslavice

2. Adresa Školy Alejová č. 504, 086 41

3. Telefónne číslo 0919 073 739

4. Internetová adresa školy msraslavice@gmail.com

6. Zriaďovateľ Obec Raslavice

7. Mená vedúcich zamestnancov G. HanisekSalová – riaditeľka školy

 Bc. Marta Belejčáková – vedúca ŠJ

8. Rada školy Mgr. A. Lackaňová

 Mgr. G. Gabužďová

 M. Rakoš

 J. Goliášová

 A. Birošová

**b.) Údaje o počte žiakov :**

 - počet žiakov 70

**c.) Počet zapísaných do 1. ročníka ZŠ:**

 - 21

**d.) Údaje o počte zamestnancov:**

- pedagogickí zamestnanci – 6 – kvalifikovaní

- prevádzkoví zamestnanci – 5

**e.) Údaje o ďalšom vzdelávaní pedagogických zamestnancov:**

* riaditeľka MŠ v novembri 2015obhájila Atestačnú prácu a vykonala prvú atestačnú skúšku, čiže spĺňa podmienku I. Atestácie
* riaditeľka MŠ sa zúčastnila a ukončila kontinuálne vzdelávania Školské projekty a medzinárodné partnerstvá cez internet e-Twinning, Uplatnenie mediálnej výchovy v organizačnej forme denného poriadku a Multikultúrnou výchovou proti predsudkom a rasizmu.
* Riaditeľka MŠ sa zúčastnila odborného seminára – Pervazívne poruchy detí predškolského veku, ktorý organizoval EducationAcademy a Pro Solutions, školenia ku Registratúrnemu poriadku, pracovnej porady Aplikácia právnych predpisov v praxi MŠ, s pani V. Hajdúkovoua školenia ku Inovovanému Štátnemu vzdelávaciemu programu.
* učiteľka MŠ – Mgr. Lackaňová Anna sa zúčastnila a ukončila kontinuálne vzdelávanie Multikultúrnou výchovou proti predsudkom a rasizmu
* učiteľka MŠ – Mgr. Vasičkaninová Ivana sa zúčastnila a ukončila kontinuálne vzdelávanie Multikultúrnou výchovou proti predsudkom a rasizmu
* učiteľka MŠ – Mgr. Angelovičová Daniela sa zúčastnila kontinuálneho vzdelávania Kreativizácia učiteľa
* učiteľka MŠ – Bc. Poníková Mária sa zúčastnila kontinuálneho vzdelávania Kreativizácia učiteľa
* Učiteľky sa zúčastnili aj na školení k inovovanému Štátnemu vzdelávaciemu programu, odborného metodického školenia EDULAB, zameraného na integráciu edukačného softvéru a digitálnych technológií do VVČ v MŠ, tanečného workshopu „Tancuj, tancuj, vykrúcaj“, ktorý organizovalo Košické folklórne štúdio, konferencie v Banskej Bystrici – Deň MŠ na Slovensku, ktorú organizoval OMEP,odborného seminára „Impulz a proces detskej a výtvarnej tvorby“, projektu CPPPaP v Bardejove „Nezbedná opička KIKA“, ktorý pani Mgr. M. Kukulská realizovala v tunajšej MŠ, odborného seminára – Pervazívne poruchy detí predškolského veku, ktorý organizoval EducationAcademy a Pro Solutions
* Dve učiteľky úspešne ukončili Adaptačné vzdelávanie – Bc. Blanárová Martina a Mgr. Marcinová Michaela

**f.) Údaje o študijnom odbore:**

Materská škola Raslavice, Alejová č. 504 poskytuje predprimárne vzdelanie.

**g.) Údaje o aktivitách a prezentácii školy na verejnosti:**

- zverejňovanie detských produktov a fotografií z akcií v interiéri školy,

- vystupovanie s nacvičeným kultúrnym programom na akciách školy, na Šarišských slávnostiach piesní a tancov v Raslaviciach, účasť na Veľkonočnej výstave na Obecnom úrade Raslavice,

- prezentácia akcií v regionálnych novinách Bardejovské novosti, na webovom sídle obce Raslavice

**h.) Údaje o projektoch, do ktorých je škola zapojená:**

* „Strukoviny vo výžive“, projekt vyhlásil OÚ Prešov, realizovaný bol v spolupráci so školskou jedálňou
* „Nezbedná opička KIKA“, projekt CPPPaP v Bardejove ktorý pani Mgr. M. Kukulská realizovala v tunajšej MŠ,
* „eTwinning“, medzinárodný projekt v rámci ktorého sme spolupracovali na projekte Morninng-eco-dance. Našimi partnermi bola MŠ Šaľa zo Slovenska a materská škola z poľského mesta Olsztyn. Cieľom tohto projektu bolo krátkymi videami predstaviť deti materskej školy i obec, v ktorej sa škola nachádza. Ďalšie videá mali poukázať na vplyv cvičenia, pohybu i tanca s využitím rôzneho odpadového i recyklovateľného materiálu na zdravie i radosť detí i jeho význam pre zdravší život. Okrem toho si deti precvičili prácu s fotoaparátom, kamerou, počítačom, internetom a naučili sa zopár anglických slov.
* „Motýlia záhrada“ – projekt firmy InesctLore, v zážitkovom učení si deti v MŠvypestovali motýle – Babôčka Bodliaková, pozorovali ich zakuklenie, vývoj motýľa, kŕmili ich a na Deň detí ich vypustili do voľnej prírody

**i.)Údaje o priestorových a materiálno – technických podmienkach školy:**

MŠ Raslavice, Alejová č. 504 je umiestnená v účelovej, poschodovej budove. Nachádzajú sa tu prevádzkové priestory – šatňa detí, WC a umývarky, kuchyňa, školská jedáleň, riaditeľňa, sklad čistiacich prostriedkov, sklad hračiek a učebných pomôcok,WC zamestnancov, kancelária vedúcej ŠJ, 3 herne detí, spálňa. Deti z I. a II. triedy mali v herniach na popoludňajší spánok k dispozícií lehátka, ktoré sa na oddych každý deň skladali a rozkladali so súhlasom RÚVZ v Bardejove, nakoľko v tomto školskom roku boli deti sústredené do tejto MŠ z dôvodu rekonštrukcie MŠ Toplianska č. 152. Budova je vytápaná plynovým kúrením. Plynová kotolňa má vlastný vchod z dvora. Priestorové podmienky a vybavenie školy vyhovuje počtu zapísaných detí v MŠ.

**j.) Údaje o finančnom a hmotnom zabezpečení výchovno – vzdelávacej činnosti školy:**

1. Dotácie zo štátneho rozpočtu: Finančné prostriedky boli použité na nákup rôzneho materiálu a pomôcok výtvarného a pracovného charakteru, kníh, tlačív, didaktických pomôcok, tonerov, predplatné časopisov Včielka, Adamko, vzorové pracovné listy, DVD a CD nosiče, mikroskopy, USB kľúče, debničky na hračky, vyšívanie, edukačné hry a pomôcky, športové náčinie, Orffova škola. Doklady sú evidované na Obecnom úrade.

2. Z príspevkov na Čiastočnú úhradu nákladov spojených s hmotným zabezpečením školy od rodičov získala škola v školskom roku 2015/2016 sumu 2 778,00€, ktoré boli odovzdané na Obecný úrad Raslavice.

3. Finančné prostriedky Rodičovského združenia, boli vyzbierané v sume 650,00€. Tie boli použité na akcie - Mikuláš, Deň matiek, MDD, koniec školského roka, vstupenky na divadlo Gašparko, kúzelník Jarini, Deň otvorených dverí, karneval, nákup pomôcok, darčekov, fotiek a kníh pre deti.

Všetky doklady sú evidované v zložke ZRPŠ, školský rok 2015/2016.

**Hodnotenie hlavných úloh**

1. Rozvíjať u detí primeranými formami kritické a tvorivé myslenia a sebahodnotenie. Systematicky postupnými krokmi zlepšovať grafomotorické zručnosti detí s dôrazom na správny úchop písacieho materiálu, primeranú pracovnú plochu a správnu polohu dieťaťa počas činnosti /POP 2015/2016, str.21/

Túto úlohu sme plnili nasledovne:

* Grafomotorické cvičenia sme prevádzali vo všetkých vekových skupinách, s využitím metódy postupnosti, od veľkých formátov k menším
* Využívali sme širokú škálu kresliaceho a písacieho materiálu – fixy, ceruzy, trojhranné farbičky, rudka, uhlík, kriedy, interaktívna tabuľa
* Kládli sme dôraz na správny úchop pri kreslení a prevádzaní grafomotorických cvičení
* Využívali sme plochu školského dvora na kresbu kriedami
1. Podnecovať deti k tvorivému sebavyjadreniu. Rozvíjať u detí receptívnu aj aktívnu formu sebavyjadrenia. Prostredníctvom výtvarných činností stimulovať a aktivizovať emócie a city detí, s dôrazom na subjektívno – osobnostné prežívanie a osvojovanie si sveta. Vo výtvarných činnostiach dodržiavať postupnosť /POP 2015/2016, str.21/

Pri plnení tejto úlohy sme využili:

* Návštevu kina, prechádzku jesenným kúpeľným parkom, zber jesenných plodov, návštevu soľnej jaskyne – následné rozhovory a kreslenie zážitkov
* Prednášku z RÚVZ v Bardejove na tému: Zdravá výživa
* Tvorenie z jesenných plodov, výroba tekvíc, šarkanov v spolupráci s rodičmi – výstavka produktov
* Účasť na výchovnom koncerte v našej MŠ – „Klavír a husle“ – hudobná rozprávka
* Vyrábali sme adventné vence, vianočné ozdoby z rôznych druhov materiálu
* Vyrobili sme kŕmidlá pre vtáčiky v zime,
* Súťažili sme v rámci tried v stavaní snehuliakov
* Jarné tvorivé dielne – vyrobili sme s deťmi rôzne veľkonočné dekorácie, ktoré boli použité na Veľkonočnú výstavu na Obecnom úrade
* Návštevu knižnice v ZŠ Raslavice
* Spolupracovali sme s Bábkovým divadlom – Gabadlo /HOS Bardejov/, a bábkovým divadlom Gašparko /p. Mihoková Prešov/
* Fotografovanie detí – fotografom, učiteľkou i sami seba, prezeranie a hodnotenie fotografií
* Výrobu masiek na karneval s využitím rôznych výtvarných a pracovných techník
1. Podporovať rozvíjanie pohybových schopností a zručností detí pravidelnou dennou realizáciou pohybových a relaxačných cvičení a pobytu vonku /POP 2015/2016, str.21/

Za účelom splnenia tejto úlohy:

* Pohybové a relaxačné cvičenia sme dopĺňali o cvičenia na hudbu, cvičenia s náčiním, cvičenie v Medzinárodnom projekte e Twinning
* Školský dvor sme využívali na pohybové hry, súťaže, olympiády podľa ročných období, dopravnú výchovu – jazda na trojkolke, bicykli, kolobežke
* Ranné cvičenia sme prevádzali aj na školskom dvore/podľa počasia/
* Popoludňajšie aktivity sme plánovali a realizovali na školskom dvore /podľa počasia/
* Využívali sme aj dlhšie prechádzky po obci a krátke túry do blízkeho okolia na rozvoj pohybových aktivít
* Využívali sme obecné multifunkčné ihrisko na športové hry
1. Podporovať experimentovanie a bádanie detí. /POP 2015/2016, str.21/

Túto úlohu sme plnili aktivitami:

* Ochutnávka jesenného ovocia a zeleniny
* Výstava výrobkov z jesenných plodov
* Pečenie vianočných medovníčkov
* Pozorovanie ľadu pod mikroskopom
* Pestovanie izbových kvetov – presádzanie, polievanie, rozmnožovanie
* Pestovanie liečivých byliniek
* Separovanie a triedenie odpadu
* Experimentovanie s rôznymi druhmi výtvarných a pracovných techník
* Hra na prieskumníkov – skúmanie pôdy, korienkov,
* „Motýlia záhrada“ – pozorovanie vývoja motýľov

Iné aktivity MŠ v spolupráci s mimoškolskými organizáciami:

Počas školského roka sme plnili veľa ďalších úloh a zúčastnili sa akcií a pripravili pre deti aktivity, ktoré boli súčasťou plnenia úloh z Ročného plánu práce školy a úloh z POP:

* V MŠ mali deti možnosť vidieť bábkovú rozprávku o správaní sa na ceste do školy, ktorú nám predviedlo divadlo Gabadlo z HOS Bardejov – 20.10.2015
* 11.11.2015 nám policajti z Bardejova predviedli ukážku psovoda, deti sa zoznámili s policajným psíkom Komom, vyskúšali si sedieť v policajnom aute, zapnúť húkačku, videli pomôcky policajtov – putá, zbraň i obušok.
* 19.11.2015 nám v MŠ dvaja umelci z Košíc predviedli hudobnú rozprávku: „Husle či klavír“
* 23.11.2015 nám pani Mihoková z Prešova z divadlom Gašparko zahrala bábkovú rozprávku: „Snehová kráľovná“.
* 26.11.2015 deti videli kúzelníka naživo. So svojím predstavením k nám zavítal kúzelník Jarini z Košíc.
* 26.2.2016 nám opäť pani Mihoková zahrala bábkovú rozprávku: „Snehulienka“.
* 18.3.2016 sme sa s deťmi zúčastnili Veľkonočnej výstavy na Obecnom úrade v Raslaviciach, kde sme mali vystavené aj naše produkty.
* 20.4.2016 k nám so svojimi kúzlami a trikmi zavítal nový kúzelník.
* 12.5.2016 nás navštívil pán policajt z Raslavíc, ktorý deťom porozprával, ako sa majú správať ako chodci i cyklisti.

**Spolupráca so základnou školou**

So ZŠ v Raslaviciach sme spolupracovali:

* Privítali sme prvákov na Dni otvorených dverí v MŠ, zúčastnili sa aj na prednáške o zdravej výžive, tvorili produkty z jesenných plodov
* Navštívili sme prvákov v ZŠ Raslavice
* Zápis do ZŠ
* v mesiaci február pri príležitosti Medzinárodného dňa materského jazyka sme navštívili prvákov na hodine čítania v slovenskom jazyku
* učiteľky 4. ročníka ZŠ sa zúčastnili edukačnej aktivity v triede prípravkárov, konzultovali s učiteľkami kompetencie detí pred nástupom do 1. ročníka ZŠ

**Spolupráca s rodinou.**

1. Zabezpečili sme :

* pravidelné pranie uterákov doma, pranie posteľnej bielizne bolo zabezpečené firmou KORGYm Hertník, vyúčtovanie poplatkov sa nachádza v zložke ZRPŠ
* hygienické potreby pre deti / toaletný papier, hygienické vreckovky, servítky, tekuté mydlo, /
* drobné darčeky k akciám

2. Individuálne pohovory a pedagogické poradenstvo rodičom

* riešili sme predčasné zaškolenie, pomočovanie, ubližovanie iným deťom, návštevu logopéda

3. Akcie,  besiedky a krúžky podľa záujmu rodičov:

* „Vitaj jeseň“ – v spolupráci s rodičmi sme navštívili kino Žriedlo v Bardejovských Kúpeľoch, kde sme si pozreli filmovú rozprávku: 7 zhavranených bratov, pozreli sme skvosty skanzenu, ochutnali sme liečivé pramene, zberali sme jesenné plody a listy, pobudli sme v soľnej jaskyni v kúpeľnom dome Alžbeta
* Deň otvorených dverí pri príležitosti Dňa materských škôl na Slovensku sa uskutočnil 23.10.2015, rodičia si s deťmi vyrobili šarkanov, vyrezávali si z tekvíc svetlonosov,
* Zapojili sme sa do projektu – „Strukoviny vo výžive“ – v spolupráci s OÚ v Prešove a ŠJ pri MŠ, rodičia nám poskytli strukoviny na výrobu rôznych produktov
* Spolupracovali sme s  CPPPaP v Bardejove – preventívny program – „Opička Kika sa učí byť lepšou“, deti si domov nosili letáčiky, a maľovanky na témy, ktoré v MŠ riešili s opičkou Kikou
* Mikuláš a vianočná besiedka v MŠ pre rodičov, a pre starých rodičov sa uskutočnila 18.12.2015. Deti vystúpili s kultúrnym programom, dostali malé darčeky a hračky do MŠ. Prípravkári so svojim programom vystúpili aj dňa 21.12.2015 v kláštore.
* Fašiangový karneval sa uskutočnil 28.1.2016 v triedach a potom spoločne v jedálni, účasť rodičov bola dobrovoľná.
* Zápis do 1. ročníka ZŠ sa uskutočnil v dňoch 4.-6. apríla 2016 v Základnej škole Raslavice, ktorého sa deti zúčastnili s rodičmi.
* Slávnostný zápis do MŠ sa uskutočnil 11.5.2016, predchádzala mu beseda o Materskej škole pre rodičov, ktorá sa uskutočnila v dňoch: 28. a 29.4.2016
* Deň matiek, Deň otcov sme oslávili spoločnou akciou dňa: 27.5.2016. Deti rodičom zaspievali, zarecitovali, zatancovali a obdarovali ich vlastnoručne vyrobenými darčekmi a vypestovanými kvetmi.
* MDD sme oslávili formou športovej olympiády na školskom dvore. Pre deti boli pripravené rôzne úlohy a súťaže, v závere bol každý odmenený diplomom, medailou a darčekom. V závere deti vypustili do voľnej prírody motýle zo svojej Motýlej záhrady a učiteľky pre nich pripravili papierový ohňostroj.
* Koncoročný výlet bol pokračovaním osláv MDD. Na vojenskom letisku v Prešove mali rodičia i deti možnosť vidieť ukážky vojenských stíhačiek, záchranárov i psovodov v akcii, pozreli si rôzne druhy zbraní. Zážitkovým učením mali možnosť získať informácie o potrebe ochrany našej vlasti.
* Rozlúčka s prípravkármi sa uskutočnila 23.6.2016. Tú si zorganizovali rodičia, vrátane tabla a pohostenia pre všetkých prítomných. Riaditeľka školy odovzdala deťom darčeky, ktorými boli pomôcky do 1. ročníka ZŠ. Za rodičov sa všetkým pracovníčkam MŠ za ich prácu poďakoval pán Goliáš.

**Materiálne zabezpečenie.**

* doplniť detskú a učiteľskú knižnicu – knihy boli doplňované priebežne
* zakúpiť rôzne druhy didaktických a názorných pomôcok na edukačné aktivity – edukačné pomôcky boli zabezpečované tak, aby boli k dispozícii aj v novom školskom roku, v ktorom sa bude používať nový Štátny a Školský vzdelávací program
* zakúpiť detské mikroskopy na pozorovanie a bádanie – zakúpené podľa vekových kategórií
* doplniť výtvarný a pracovný materiál pre deti a pre učiteľky – materiál bol dopĺňaný priebežne počas roka
* zakúpiť detské Orffove nástroje - zakúpené
* zakúpiť maňušky na dramatizáciu rozprávok - zakúpené
* zabezpečiť zásobník papierových uterákov na poschodie pre II. a III. triedu - zabezpečené

**Riadiaca práca a vnútroškolská kontrola.**

* Vnútroškolskú kontrolu prevádzať v zmysle vyhlášky MŠ SR č. 308/2009 Z.z., ktorou sa mení a dopĺňa vyhláška č. 306/2008 Z .z. o MŠ, §9, odst. 4, písmeno c.
* Vnútroškolskú kontrolu zreálniť pravidelnosťou, adresnosťou a účinnosťou vzhľadom na analýzu zistení i kontrolu odstránenia zistených nedostatkov. Zamerať vnútornú kontrolnú činnosť na systematické sledovanie kvality výchovy a vzdelávania, a na odstraňovanie segregácie rómskych žiakov.
* Sledovať aktuálne informácie o výchove a vzdelávaní, ŠVP, pedagogickej dokumentácií atd . na [www.minedu.sk](http://www.minedu.sk), [www.statpedu.sk](http://www.statpedu.sk), [www.siov.sk](http://www.siov.sk), [www.vudpap.sk](http://www.vudpap.sk). – kontrola bola prevádzaná priebežne počas roka, kontrolované boli pedagogické i nepedagogické pracovníčky. Hospitácie sa uskutočňovali podľa Plánu hospitácií. Následná inšpekcia z Prešova dopadla pozitívne, neboli uložené žiadne opatrenia, ani odporúčania.

**Vzdelávanie pedagogických pracovníkov.**

* Zapojiť sa do vzdelávaní na MPC v Prešove v projekte.
* „Profesijný a Kariérový rast pedagogických zamestnancov“
* „Vzdelávanie pedagogických zamestnancov materských škôl ako súčasť reformy vzdelávania“- podľa aktuálnych a dostupných ponúk - všetky vzdelávania sú uvedené v časti: **e.)Údaje o ďalšom vzdelávaní pedagogických zamestnancov.**
* zapojiť sa do vzdelávanie MRK /marginalizované rómske komunity/- toto vzdelávanie nebolo v ponuke, učiteľky sa zúčastnili vzdelávania: Multikultúrnou výchovou proti predsudkom a rasizmu

**Spolupráca so zriaďovateľom.**

* Odovzdávať načas mesačné výkazy o poplatkoch za MŠ, čerpaní dovoleniek i náhradného voľna, o prerušení prevádzky a pod. – všetky dokumenty boli odovzdávané načas
* Spolupracovať so zriaďovateľom pri organizovaní kultúrno-spoločenských akcií a aktivít v obci – prispeli sme výrobkami na Veľkonočnú výstavu na OcÚ Raslavice a zúčastnili sa s deťmi vystúpenia na Šarišských slávnostiach piesní a tancov
* Porady a akcie podľa potreby a dohody – školenie BOZP, návšteva divadelného predstavenia v divadle J. Záborského v Prešove –Jana z Arku.

Prerokované na pedagogickej rade dňa: 24.08.2016

Rada školy pri MŠ Raslavice, Alejová č. 504:

- berie na vedomie Správu o výchovno-vzdelávacej činnosti školy za školský rok 2015/2016

Zriaďovateľ Obec Raslavice :

- schvaľuje Správu o výchovno-vzdelávacej činnosti školy za školský rok 2015/2016

Spracovala riaditeľka MŠ Raslavice, Alejová č. 504: Gabriela Hanisek Salová.

V plnej miere zodpovedám za pravdivosť uvedených skutočností, ktoré sú uvedené v tejto správe.